stanford-oval/wikipedia huggingface dataset:
הארייט הרמן
הערות שוליים

↑  "Harman breaks record for long service". BBC News (באנגלית בריטית). 2016-12-16. נבדק ב-2020-03-13.
1 2  Elgot, Jessica; correspondent, Jessica Elgot Chief political (2021-12-07). "Harriet Harman to step down after 40 years in parliament". The Guardian (באנגלית בריטית). ISSN 0261-3077. נבדק ב-2025-02-10.
1 2  Kate Whannel, Theresa May and 'bionic' MP Craig Mackinley awarded peerages, www.bbc.com, ‏2024-07-04 (באנגלית בריטית)
↑  Sebastian Whale, Harriet Harman: “I am in my prime”, PoliticsHome.com, ‏2018-03-22 (באנגלית)
↑  Tempest, Matthew; correspondent, political (2007-06-24). "Harman elected Labour deputy leader". The Guardian (באנגלית בריטית). ISSN 0261-3077. נבדק ב-2020-03-13.
↑  About Harriet, Harriet Harman
↑  Heather Saul, Harriet Harman: I would have beaten Ed Miliband in leadership contest, inews.co.uk, ‏24th August 2017 (באנגלית)
↑  Hinsliff, Gaby (2019-10-28). "Harriet Harman on political survival: 'If you've been an outsider, you never forget'". The Guardian (באנגלית בריטית). ISSN 0261-3077. נבדק ב-2020-03-13.
↑  Mason, Rowena; correspondent, political (2014-07-08). "Harriet Harman savages Gordon Brown over sexism and inequality". The Guardian (באנגלית בריטית). ISSN 0261-3077. נבדק ב-2020-03-13.
| --- | --- |
בקרת זהויות :  NLI: 987007352759505171  GND: 1128736535  ISNI: 0000 0000 8278 1277  LCCN: n79042799  SUDOC: 245084282  UKPARL: Jhxlo2zC  VIAF: 91994068   WorldCat (עם VIAF): 91994068
גולזרילאל נאנדה

גולזרילאל נאנדה (באנגלית: Gulzarilal Nanda; ‏4 ביולי 1898 – 15 בינואר 1998) היה פוליטיקאי וכלכלן הודי שהתמחה בדיני עבודה. היה ממלא מקום ראש ממשלת הודו במשך שתי תקופות קצרות, בעקבות מותם של ג'ווהרלל נהרו ב-1964 ולאל בהאדור שסטרי ב-1966. שתי תקופות כהונתו תמו לאחר שמפלגת הקונגרס הלאומי ההודי בחרה בראש הממשלה החדש.
ביוגרפיה

נאנדה נולד ב-4 ביולי בסיאלקוט בפנג'אב שבהודו הבריטית (היום בפנג'אב בפקיסטן).
נאנדה למד בלאהור, אגרה ואללאהבאד, וחקר סוגיות עבודה באוניברסיטת אללהאבאד ב-1920–1921, קודם מינויו לפרופסור במכללה הלאומית בבומביי.
נאנדה השתתף בתנועת העצמאות ההודית, ונעצר פעמיים בעקבות השתתפות במרי אזרחי.
קריירה פוליטית

נאנדה נבחר לאספה המחוקקת של בומביי ב-1937, וכיהן במספר תפקידים. לאחר עצמאות הודו, הצטרף לממשלת הודו ב-1951, ונבחר ללוק סבהה בבחירות באותה שנה. הוא כהן בתפקידים שרי שונים עד 1971, ביניהם שר הפנים (1963–1966).
לאחר מות ג'ווהרלל נהרו במאי 1964 שימש נאנדה כממלא מקום ראש ממשלת הודו במשך שבועיים, ושוב לאחר מות לאל בהאדור שסטרי ב-1966. ב-1964 שימש גם כממלא מקום שר החוץ, תפקיד בו החזיק נהרו.
פרסים והוקרה

בשנת 1997 הוא זכה בעיטור בהרט רטנה - העיטור האזרחי הגבוה ביותר.
לקריאה נוספת

Promilla Kalhan, Gulzarilal Nanda: A Life in the Service of the People, Allied Publishers, 1997
הערות שוליים

↑  "Rediff On The NeT: Former PM Gulzarilal Nanda dead". Rediff.com. נבדק ב-2015-05-25.
| --- | --- |
בקרת זהויות :  BnF: cb12474826f (data)  GND: 120572249  ISNI: 0000 0000 7834 0938  LCCN: n97922258  NARA: 10574947  SNAC: w6z199wn  VIAF: 53457294   WorldCat (עם VIAF): 53457294 
ערך זה הוא קצרמרבנושא הודו ובנושא אישים. אתם מוזמנים לתרום לוויקיפדיה ו.
הומו סאקר

הומו סאקר (בלטינית: Homo sacer - "האיש הקדוש" או "האיש הארור" או "איש מוחרם") היא דמות של המשפט הרומי: אדם שהוצא מחוץ לחוק וכל אחד יכול להרוג אותו, אך אסור להקריב אותו בטקסים דתיים.
משמעות המונח sacer בדת הרומית העתיקה אינה חופפת באופן מלא עם משמעות המונח לאחר ביסוס הנצרות, ואושר אומצה לאנגלית כ-sacred (קדוש). בדת הרומית העתיקה sacer, בדומה למילה קָדוֹש בעברית, מציינת משמעות של "הפרדה" משאר החברה וכוללת תחושה של "מקודש" או "מקולל". ה-homo sacer יכול להתפרש פשוט כאדם ש"נמחק" מהחברה ונשללו ממנו כל הזכויות וכל הדת אזרחית. homo sacer מוגדר במונחים משפטיים כמישהו שיכול להיהרג מבלי שההורג יוכר כרוצח, וכאדם שלא ניתן להעלותו כקורבן אדם. האדם המקודש יכול להיות מפורש כאדם שמחוץ לחוק, או מעליו. במקרה של מלכים מסוימים במסורות משפטיות מערביות, הריבון וההומו סאקר התאחדו.
מעמדו של ההומו סאקר יכול להשתנות כתוצאה משבירת שבועה. שבועה בעת העתיקה הייתה למעשה קללה עצמית מותנה, לדוגמה: פנייה לאלים ובקשת עונש מהם במקרה של שבירת השבועה. שובר שבועה נחשב לרכוש האלים שכלפיהם השבועה נשברה. אם שובר השבועה נהרג, הדבר היה מתפרש כנקמת האלים. מאחר ששובר השבועה כבר היה שייך לאלים עקב הפרת השבועה, הוא לא היה יכול להשתייך לחברה אנושית, או להיות שייך לאלים אחרים.
התייחסות ישירה למעמד זה נמצאת בחוקי שנים-עשר הלוחות, חוקים של הרפובליקה הרומית שנכתבו במאה ה-5. אחת הפסקאות מציינת כי פטרון אשר היה מרמה את לקוחותיו נחשב ל-sacer.
הרעיון של המעמד של פורע חוק, פושע שהוכרז כבלתי מוגן על ידי החוק וכתוצאה מכך יכול להיות להיהרג על ידי כל אחד ללא עונש, נמשך לאורך כל ימי הביניים, ובוטל לראשונה באנגליה על ידי חוק הביאס קורפוס משנת 1679, שקובע כי כל פושע חייב לעמוד בפני משפט לפני שנענש.
ראו גם

דלית
אמנות האג
אישיות בלתי רצויה
לוחם בלתי חוקי
אות קין (מקרא)
הערות שוליים

↑  Agamben, Giorgio.
↑  Giorgio Agamben - Homo Sacer, 1995 (Valdisholm publishing company, Norwegian translation), 2. part (Homo Sacer) 1.1. referring Sextus Pompeius Festus.
↑  § 5 Constitution of Norway -
האריאט דינרסטיין

| --- | --- |
אין תמונה חופשית
 לידה:  1955 (בת 70 בערך) ניו יורק, ארצות הברית 
 ענף מדעי:  אסטרונומיה 
 מקום לימודים:  אוניברסיטת קליפורניה בסנטה קרוז (1980)  אוניברסיטת ייל 
 מוסדות:  אוניברסיטת טקסס באוסטין 
 פרסים והוקרה:  פרס ניוטון לייסי פירס לאסטרונומיה (1989)  פרס אנני ג'אמפ קאנון (1984) 
 
האריאט דינרסטיין (באנגלית: Harriet Dinerstein; נולדה ב-1955) היא פרופ' אמריקאית לאסטרונומיה, מתמחה בחקר אזורים בחלל הנקראים אזור H II ובחישוב כמות החומר והיחס בין המרכיבים הכימיים (אנ') בתוך כוכבים, כוכבי לכת ונביולות (Planetary nebulae).
קורות חיים

דינרסטיין נולדה בניו יורק למשפחה ממוצא יהודי וגדלה במרכז העיר. היא נחשפה לראשונה בחייה לתחום האסטרונומיה כמדע במהלך לימודיה בתיכון בשנת 1969 כשהשתתפה בתוכנית לחקר המדע בחסות הקרן הלאומית למדע ופלנטריום היידן. תוכנית זו אפשרה לה לפגוש אסטרונומים בחיים האמיתיים, וביססה את אהבתה לתחום.
בשנת 1975, כשהייתה בת 20, קיבלה את התואר הראשון שלה (Bachelor of Science) מאוניברסיטת ייל, ולאחר מכן למדה לתואר שני באוניברסיטת קליפורניה בסנטה קרוז ובשנת 1980, כשהייתה בת 25, קיבלה את התואר השני (Ph.D). עבודת הדוקטורט שלה כללה שילוב תצפיות משני משטרים ספקטרוסקופים שונים, אינפרה אדום ואופטית. כיום, אסטרונומיה מסוג זה של "אורך גל-רב" (multi-wavelength) נמצאת בשימוש נרחב כדי לחקור כל מיני עצמים ובעיות בתחום האסטרונומיה. האריאט דינרסטיין הגיעה לראשונה לאוניברסיטת טקסס בשנת 1982 כעמיתה במחקר פוסט-דוקטורט בקרן רוברט א.וולש ובשנת 1985 הצטרפה לסגל האוניברסיטה כמרצה.
כיום, היא מתגוררת עם בעלה ושתי בנותיה, ג'נה (Jenna) ואמנדה (Amanda) באוסטין טקסס שבארצות הברית. ד"ר דן לסטר (Dr. Dan Lester), בעלה של דינרסטיין מעל 20 שנה, הוא מדען מחקר שעובד במצפה הכוכבים (McDonald observatory) של אוניברסיטת אוסטין בטקסס, משרדו ממוקם במרחק מספר חדרים ממשרדה. שניהם מבלים הרבה מזמנם בהסתכלות וחשיבה על שמי הלילה.
מחקר

תחום מחקרה המרכזי של דינרסטיין באסטרונומיה כולל חישוב כמות החומר והיחס בין חומרים בתוך כוכבים, כוכבי לכת וערפילית פלנטרית ותווך בין-כוכבי (הגז שנמצא בין מערכות הכוכבים המכיל חמצן מתכתי). אחת התגליות החשובות של דינרסטיין הייתה הסופרנובה V5668 Sagittarii (אנ') בעקבות תקרית אסטרונומית שהתפרצה ביוני 1962, באפריל 1990 וב-27 באוגוסט 2019. דינרסטיין זכתה בשניים מפרסי המחקר הגדולים של האגודה האמריקאית לאסטורנומיה (אנ'), בשנת 1985 קיבלה את פרס אנני ג'אמפ קאנון לאסטרונומיה כאות הוקרה מאת קהילת הנשים האסטרונומיות בארצות הברית (AAUW) ובשנת 1989 קיבלה את הפרס פרס ניוטון לייסי פיירס באסטורנומיה (אנ'). בנוסף, אחרי שלימדה יותר מתריסר קורסים שונים באוניברסיטת טקסס באוסטין זכתה בשני פרסי מצוינות בהוראה מאת האוניברסיטה בשנת 1998.
מאז, היא מבצעת מחקרים שונים בתחום האסטרונומיה כמו: היווצרות כוכבים, ערפיליות מיוננות חוץ-גלקטיות, ספקטרוסקופיה אינפרא אדומה, אופטית ואולטרה סגולה של קווי פליטה, נובה קלאסית, שרידי סופרנובה ויותר מכל, ערפיליות פלנטאריות. כמו כן היא מתמחה גם בחישוב כמות אלמנטים והיחס ביניהם בכוכבים, כוכבי לכת ונביולות. כמות האלמנטים בגופים קוסמיים הוא מושג הידוע גם בתור abundance of the chemical elements, ניתן לחשבו על ידי אחת משלוש שיטות נפוצות: שבר המסה (אנ'), שבר החלקיקים (אנ') ושבר הנפח (volume fraction). שלושת השיטות הללו דומות ביותר ועובדות על אותו עיקרון.[דרוש מקור]
בנוסף, האריאט חוקרת אזורים בחלל הנקראים H II regions, אלו אזורים המורכבים מחמצן מתכתי שלאחרונה התרחשה בהם היוולדות כוכב. אזורים אלו בדרך כלל נראים כמו עננים צבעוניים.[דרוש מקור]
פרסים

1998 - פרס לימוד מצוין באסטרונומיה מאוניברסיטת טקסס אוסטין (texas austin teaching excellence award astronomy)
1989 - פרס ניוטון לייסי פירס באסטרונומיה (Newton Lacy Pierce Prize in Astronomy) מאת האיגוד האמריקאי לאסטרונומיה (American Astronomical Society).
1984 - פרס אנני ג'אמפ קאנון לאסטרונומיה (Annie Jump Cannon Award in Astronomy) מאת האיגוד האמריקאי לנשים באוניברסיטה/בחברה האסטרונומית האמריקאית (American Association of University Women/American Astronomical Society).[דרוש מקור]
הערות שוליים

1 2  Newton Lacy Pierce Prize in Astronomy | American Astronomical Society, aas.org
1 2 3 4 5 6 7  Dinerstein | McDonald Observatory, mcdonaldobservatory.org
↑  mcdonald observatory
| --- | --- |
בקרת זהויות :  ISNI: 0000 0000 4733 5167  LCCN: no2007054668  VIAF: 68708242   WorldCat (עם VIAF): 68708242
הדומה הראשונה

| --- | --- |

 מדינה:  רוסיה רוסיה
 גוף פרלמנטרי:  הדומה הממלכתית של הפדרציה הרוסית
 תקופת כהונה:  12 בדצמבר 1993 – 16 בדצמבר 1995  (שנתיים)
 הנהגה
 יו"ר הדומה:  איוואן ריבקין
 הרכב
 
 אתר אינטרנט
 http://www.duma.gov.ru
 
 →  הדומה השנייה ← 
תעודת חבר הדומה הראשונה
בניין קומקון – מקום המפגש של הדומה הראשונה.
בניין הדומה המודרני
המושב הראשון של הדומה הממלכתית של האספה הפדרלית של הפדרציה הרוסית (ברוסית: Государственная Дума Федерального Собрания Российской Федерации I созыва) הוא הכינוס הראשון של הדומה הממלכתית, הבית התחתון של הפרלמנט הרוסי. הכינוס התקיים מה-12 בדצמבר 1993 ועד ל-16 בדצמבר 1995. בחודשים הראשונים, הדומה ערכה את מפגשיה במטה קומקון, בבניין ברחוב ארבאט החדש, לאחר מכן עברה הדומה לבניין ברחוב אוחוטני ריאד.
עד הבחירות לראשות הדומה כיהן גאורגי לוקאווה בן ה-69 כאב הבית. ב-17 בינואר 1996, הפרלמנט בחר את איוואן ריבקין כיו"ר הדומה.
מפלגות וסיעות

| סיעת | סיעת | מושבים | מושבים |
| --- | --- | --- | --- |
|  | ליברל-דמוקרטים | 64 |  |
|  | הבחירה הדמוקרטית של רוסיה | 64 |  |
|  | הקומוניסטים | 42 |  |
|  | המפלגה החקלאית | 37 |  |
|  | יאבלוקו | 27 |  |
|  | נשות רוסיה | 23 |  |
|  | מפלגת האחדות הרוסית וההסכמה | 22 |  |
|  | המפלגה הדמוקרטית | 14 |  |
|  | אחרים | 21 |  |
|  | חברי פרלמנט עצמאיים | 130 |  |
|  | מושבים ריקים | 6 |  |
ועדות

בדומה הראשונה פעלו 23 ועדות.
ועדת חוק, משפט ורפורמה משפטית
ועדת העבודה ומדיניות חברתית
ועדת התקציב, מיסים, בנקאות ופיננסים
הוועדה למדיניות כלכלית
ועדת רכוש, הפרטה ופעילות כלכלית
הוועדה למדיניות מידע ותקשורת
ועדת תעשייה, בנייה, תחבורה ואנרגיה
ועדת החינוך, התרבות והמדע.
ועדת הבריאות
הוועדה לענייני נשים, משפחה ונוער
הוועדה לענייני חקלאות
הוועדה לענייני הגנה
ועדת הביטחון
הוועדה לעניינים בינלאומיים
ועדת חבר המדינות
ועדת הארגון של הדומה
הוועדה לגאופוליטיקה
ועדת הפדרציה וענייני מדיניות אזורית
ועדת השלטון המקומי
ועדת הסביבה
ועדת משאבי טבע וסביבה
הוועדה לעמותות ציבוריות וארגונים דתיים
ועדת הלאומים
הערות שוליים

↑  The State Duma of the 1st convocation
↑  The first few months, the State Duma was placed not on Okhotny Ryad, where repair was, and on the New Arbat, in the building of the Council for Mutual Economic Assistance
↑  The State Duma in Russia's recent history
| כינוסי הדומה הממלכתית |
| --- | --- | --- |
| הדומה הקיסרית | כינוס 1906 • כינוס 1907 • כינוס 1907–1912 • כינוס 1912–1917 | רוסיה |
| הדומה הפדרלית | כינוס 1993–1995 • כינוס 1995–1999 • כינוס 1999–2003 • כינוס 2003–2007 • כינוס 2007–2011 • כינוס 2011–2016 • כינוס 2016–2021 • כינוס 2021–2026 | רוסיה |
| יושבי ראש | סרגיי מורומצב • פיודור גולובין • ניקולאי חומיאקוב • אלכסנדר גוצ'קוב • מיכאיל רודזיאנקו • איוואן ריבקין • גנאדי סלזניוב • בוריס גריזלוב • סרגיי נארישקין • ויאצ'סלב וולודין | רוסיה |
דניאל סטק

דניאל פרדריק סטק (באנגלית: Daniel Frederic Steck‏; 16 בדצמבר 1881 – 31 בדצמבר 1950), היה הדמוקרט היחיד בסנאט של ארצות הברית מטעם איווה בין מלחמת האזרחים האמריקנית לשפל הגדול. הוא הושבע כסנאטור רק לאחר אתגר בחירות יוצא דופן, שבו תבוסתו לכאורה בקלפי על ידי בעל ברית של המפלגה הפרוגרסיבית המתמודד כרפובליקני, נהפכה על ידי סנאט אמריקאי הנשלט על ידי רפובליקנים יותר משבעה עשר חודשים לאחר מכן.
ביוגרפיה > ראשית חייו

סטק נולד ב-16 בדצמבר 1881 באוטומווה, איווה, במחוז וואפלו. הוא למד בבתי ספר של אוטומווה. הוא סיים את לימודיו בקולג' למשפטים של אוניברסיטת איווה ב-1906, התקבל ללשכת עורכי הדין באותה שנה, ופתח משרד פרטי באוטומווה. הוא שימש כפרקליט מחוז וואפלו במשך ארבע שנים. במהלך מלחמת העולם הראשונה, הוא שירת בצרפת כקפטן של פלוגת הקשר של מוצב C של רגימנט הרגלים השלישי של המשמר הלאומי של איווה, ולאחר מכן חידש את עיסוק המשפטים באוטומווה.
הוא התחתן עם לוסיל אוהלר מאיווה סיטי, איווה. נולדה להם בת אחת, אדית מרגרט, שנולדה ב-4 באפריל 1909, ומתה למחרת. לבני הזוג לא היו ילדים נוספים.
ביוגרפיה > עמידה נגד הקלאן

עם הקמת הלגיון האמריקאי על ידי יוצאי מלחמת העולם הראשונה ב-1919, סטק נבחר לכמה תפקידי מנהיגות, כולל כהונה כמפקד מועצת איווה, ותפקידים בוועדות הלגיון הלאומיות. בוועידה הלאומית של הלגיון ב-1923, הוביל סטק את המאמצים לגנות את הקו קלוקס קלאן, שהתקרב לשיא השפעתו הלאומית. הוועידה אימצה החלטה שלא הזכירה את הקלאן בשמו אלא גינתה ארגונים המטפחים סכסוכים גזעיים, דתיים או מעמדיים.
ביוגרפיה > בחירות לסנאט וכהונה

ב-1924 זכה סטק במועמדות הדמוקרטית להתמודד מול הסנאטור המכהן סמית וו. ברוקהארט, שנבחר רק שנתיים קודם לכן בבחירות מיוחדות. ברוקהארט התמודד כרפובליקני וזכה במועמדות הרפובליקנית, אך הכעיס רבים במפלגתו על ידי מסע צלב נגד אינטרסים עסקיים, דרש את פרישתו של צ'ארלס דוז, חברו למועמדותו של הנשיא קולידג', ועל ידי תמיכה במועמד המפלגה הפרוגרסיבית לנשיאות רוברט לה פולט. עד אמצע אוקטובר 1924, דפי המערכת של כל העיתונים הרפובליקנים הגדולים של המדינה, מלבד אחד, עודדו את הרפובליקנים להצביע לסטק על פני ברוקהארט. למחרת הבחירות דיווחו העיתונים כי סטק ניצח. עם זאת, יומיים לאחר הבחירות, נראה היה שתוצאות מאוחרות ממחוזות כפריים העניקו לברוקהארט יתרון זעיר. מכיוון שנראה היה שסטק הפסיד במירוץ בהפרש קטן, כאשר ברוקהארט קיבל 447,706 קולות ל-446,951 של סטק, ברוקהארט שמר בתחילה על כסאו, והושבע ב-4 במרץ 1925.
סטק, לעומת זאת, הגיש ערעור בחירות לוועדת הסנאט לבחירות והרשאות. הערעור שלו הצליח ב-12 באפריל 1926, כאשר הסנאט הצביע בהפרש של 45 מול 41 להכריז על סטק כמנצח. לאחר מכן השתלט סטק על המושב וכיהן לשארית הקדנציה, בעוד שברוקהארט הגיש מיד מועמדות למושב הסנאט השני של איווה, אותו כבש מאוחר יותר באותה שנה. בהזדמנויות אחרות הסנאט יישב סכסוכי בחירות לפני שסנאטור נכנס לתפקידו, אך זו הפעם היחידה שהתוצאות בוטלו לאחר שהסנאטור הושב.
כשנכנס לתפקידו ב-1926, הפך סטק לסנאטור הדמוקרטי הראשון של איווה מאז שג'ורג' וואלאס ג'ונס עזב את תפקידו ב-1859.
סטק שמר על פרופיל נמוך בסנאט. בקונגרס ה-71 (ממרץ 1929 עד מרץ 1931), הוא נאם בפני הסנאט ארבע פעמים בלבד.
סטק הצביע נגד חוק המכסים סמוט-האולי הנתמך על ידי הרפובליקנים, תוך שהוא צופה שהוא יפעיל מכסי תגמול, וחשש מהשפעות המכסים הללו על השווקים הבינלאומיים עבור מוצרי החוות של איווה. עם זאת, כסנאטור דמוקרטי ממדינה שהצביעה באופן עקבי לרפובליקנים, סטק לא היה יכול להרשות לעצמו ללכת על קו מפלגתי נוקשה. מגזין טיים דיווח שהוא "מצביע יותר כמו רפובליקני רגיל מכל חבר אחר במפלגתו". אתגר הבחירות המוצלח של סטק הותיר את ברוקהארט בחיפוש אחר נקמה, גם לאחר שברוקהארט נבחר שוב לסנאט. ב-1930, הטיים גם דיווח כי ברוקהארט "נשבע שהסנאטור סטק לא יחזור לקפיטול אם הוא (ברוקהארט) 'יאלץ להפוך את איווה'". סטק התמודד לבחירה חוזרת באותה שנה, אך לא הצליח לו לשמור על כסאו.
ב-1930, סטק הוכרז כמועמד מחדש, אך הפסיד לחבר בית הנבחרים של ארצות הברית הרפובליקני לסטר דיקינסון מאלגונה, איווה.
ביוגרפיה > אחרי הסנאט

ב-1931, סטק נחשב למועדף למינוי על ידי הנשיא הרברט הובר למושב השמור לדמוקרטים בוועדת התעריפים. עם זאת, בשל התנגדותם של ברוקהארט, דיקינסון ובני איווה אחרים, הובר לא מינה את סטק, אלא בחר באיירה אורבורן מקונטיקט.
באפריל 1932 הכריז סטק על מועמדותו למושב הסנאט של ברוקהארט, בפריימריז דמוקרטי צפוף ממילא. הוא סיים שני ללואיס מרפי מדובאק, שהמשיך וזכה בבחירות הכלליות.
בשנת 1933 מונה סטק על ידי הנשיא פרנקלין ד. רוזוולט לוועדה כדי לדון בערעורים של ותיקי איווה המערערים על קביעות שליליות בנוגע לתביעות נכות. עם זאת, הוא לא יכול היה לקבל את המינוי הזה מכיוון שהתובע הכללי של ארצות הברית, הומר סטיל קאמינגס, מינה אותו לעוזר מיוחד של התובע הכללי כדי לקחת אחריות על גינוי הרכוש הדרוש להרחבת ערוץ נהר המיסיסיפי העליון. סטק כיהן בתפקיד זה עד 1947.
בנובמבר 1935, מונה סטק בצחוק על ידי מושל איווה, קלייד הרינג, כאחד מיועציו, יחד עם מושל מינסוטה פלויד ב. אולסון, כדי להגן עליו מפני תלונה פלילית של אזרח שהוגשה נגד הרינג בגין הימורים בלתי חוקיים. הפרס בהימור המדובר היה חזיר – שנקרא לאחר מכן פלויד מרוזדייל, ותואר בארד לאחר מותו כגביע נוסע – שהימר על תוצאות משחק הכדורגל של 1935 בין איווה הוקייס למינסוטה גופרס. האישום הפלילי נדחה מסיבות שיפוטיות, וסטק ליווה את החזיר לסנט פול כדי למסור אותו לאולסון.
סטק מת באוטומווה, איווה ב-31 בדצמבר 1950, ונקבר בבית הקברות של אוטומווה.
הערות שוליים

1 2 3 4  דניאל סטק, באתר המדריך הביוגרפי של הקונגרס של ארצות הברית (באנגלית)
| --- | --- |
בקרת זהויות :  LCCN: no2008051299  SNAC: w6m347fp  US Congress: S000826  VIAF: 68737032   WorldCat (עם VIAF): 68737032
גרג הנדס

| --- | --- |

 לידה:  14 בנובמבר 1965 (בן 59) ניו יורק, ארצות הברית 
 מדינה:  הממלכה המאוחדת, ארצות הברית 
 השכלה:  רובינזון קולג', קיימברידג'  Dr Challoner's Grammar School 
 מפלגה:  המפלגה השמרנית (הממלכה המאוחדת)
 www.greghands.com
 
 יו"ר המפלגה השמרנית
 
גרגורי ויליאם הנדס (באנגלית: Gregory William Hands; נולד ב-14 בנובמבר 1965) הוא פוליטיקאי בריטי המכהן כיו"ר המפלגה השמרנית מאז פברואר 2023. בעבר שימש כשר למדיניות סחר וכשר לעסקים, אנרגיה וצמיחה נקייה.
ביוגרפיה

הנדס נולד ב-14 בנובמבר 1965 להורים בריטים בעיר ניו יורק. הוא חי בארצות הברית עד שהיה בן שבע ומשפחתו חזרה לבריטניה. הוא התחנך בבתי ספר ציבוריים והשלים את לימודיו התיכוניים בבית הספר על שם ד"ר צ'אלונר באמרשם בשנת 1984.
לפני שהתחיל ללמוד לימודים אקדמיים עבד בבריכת שחייה בברלין ובמהלך שהייתו בעיר החל להתעניין בגוש המזרחי, ובחופשותיו ביקר בפראג ובערים אחרות במזרח אירופה.
את התואר הראשון שלו עשה בהיסטוריה מודרנית בקולג' רובינסון בקיימברידג', וסיים את לימודיו ב-1989. במהלך הלימודים הצטרף למפלגה והיה יו"ר האגודה השמרנית של אוניברסיטת קיימברידג', וחבר בוועד הפועל של איגוד הסטודנטים של אוניברסיטת קיימברידג'.
לאחר לימודיו עבד הנדס במשך 8 שנים בתחום הבנקאות, ועסק במסחר בנגזרים בסיטי של לונדון ובניו יורק עד 1997.
קריירה פוליטית

ב-1998 הנדס נבחר למועצת רובע האמרסמית' ופולהאם, ושנה לאחר מכן הפך למנהיג השמרנים במועצה, תפקיד בו כיהן עד 2003.
בבחירות הכלליות של 2005 נבחר לבית הנבחרים לאחר שגבר על מועמדת מפלגת הלייבור מלאני סמולמן ברוב של 5,029 קולות. בשנת 2010 דיווח ה"דיילי מירור" כי אחד התורמים המרכזיים של הנדס בקמפיין הבחירות של 2005 היה הלורד מייקל אשקרופט. לקראת הבחירות הכלליות של 2010 פוצל מחוז הבחירה של הנדס והוא נבחר כמועמד השמרני של מחוז הבחירה החדש של צ'לסי ופולהאם. בינואר 2009 נכנס הנדס לתפקיד שר האוצר בממשלת הצללים של המפלגה השמרנית, ובמקביל גם כיהן כיו"ר השדולה השמרנית לידידות עם פולין.
קריירה פוליטית > כחבר הממשלה

לאחר שנבחר מחדש ב-2010 כיהן הנדס, בזכות תפקידו בממשלת הצללים, כמזכירו הפרלמנטרי של שר האוצר ג'ורג' אוסבורן. בסבב מינויים ממשלתי שנערך ב-14 באוקטובר 2011, בעקבות התפטרותו של ליאם פוקס מתפקיד שר ההגנה עברו הנדס לתפקיד עוזר המצליף הממשלתי בבית הנבחרים.
במאי 2015, בעקבות הניצחון של השמרנים בראשותו של דייוויד קמרון בבחירות הכלליות קודם הנדס לתפקיד המזכיר הראשי במשרד האוצר, וצורף לקבינט ולמועצה המלכותית.
לקראת משאל העם ב-2016 על היציאה מהאיחוד האירופי היה הנדס בין התומכים בהישארות באיחוד, והוביל את הקמפיין של התומכים בהישראות במחוז הבחירה שלו. בעקבות תוצאות משאל העם וכניסתה של תרזה מיי לראשות הממשלה מונה הנדס לתפקיד שר למדיניות סחר במשרד הסחר הבינלאומי החדש שהוקם. הוא התפטר מתפקידו ב-21 ביוני 2018 כדי שלא יהיה נתון למשמעת המיניסטריאלית בהצבעה על הקמת מסלול המראה שלישי בנמל התעופה הית'רו, שהתנגד לה.
במהלך הבחירות לראשות המפלגה השמרנית ב-2019 היה הנדס אחד מחברי הפרלמנט הראשונים שהצהירו על תמיכתם בג'רמי האנט לתפקיד, שהפסיד בסופו של דבר בהתמודדות מול בוריס ג'ונסון. בבחירות הכלליות ב-2019 נבחר הנדס שוב כחבר הפרלמנט של צ'לסי ופולהאם, והמשיך לכהן כשר למדיניות סחר גם בממשלתו של ג'ונסון. גם לאחר התפטרותו של ג'ונסון נשאר הנדס בתפקידו בממשלתה של ליז טראס. לאחר פיטוריו של נדים זהאווי בינואר 2023, מינה ראש הממשלה רישי סונאק את הנדס כמחליפו של זהאווי כיו"ר המפלגה השמרנית. ב-2024 הפסיד את מושבו בצ'לסי ופולהאם לבן קולמן מהלייבור.
חיים אישיים

הנדס מחזיק באזרחות כפולה בריטית ואמריקנית. הוא מתגורר בפולהאם עם אשתו הגרמנייה אירינה בנם ובתם. הנדס דובר חמש שפות אירופאיות, כולל גרמנית וצ'כית.
הנדס הוא אוהד של קבוצת הכדורגל פלימות' ארגייל והשתתף כאורח באירועי אוהדים.
אביו של הנדס, אדוארד, מת בשנת 2020 ממגפת הקורונה בבית אבות בבריטניה.
הערות שוליים

1 2  "Sunak reshuffle: Shapps named energy secretary in department shake-up". BBC News. 7 בפברואר 2023. נבדק ב-7 בפברואר 2023. {{cite news}}:  (עזרה)
↑  Sylvester, Rachel (30 ביוני 2018). "Greg Hands: 'I was true to my word on Heathrow. People have a right to expect that'". The Times. נבדק ב-12 במאי 2022. {{cite news}}:  (עזרה)
1 2 3 4 5 6 7 8  "About Greg". Greg Hands MP. נבדק ב-26 באפריל 2020. {{cite web}}:  (עזרה)
↑  Gimson, Andrew (16 באפריל 2014). "Profile: Greg Hands – the next Conservative Chief Whip?". Conservative Home. נבדק ב-12 במאי 2022. {{cite web}}:  (עזרה)
↑  "Result: Hammersmith & Fulham". BBC News. 6 במאי 2005. נבדק ב-8 ביולי 2019. {{cite news}}:  (עזרה)
↑  "Cashcroft bought 19 seats". Mirror Online. 7 במרץ 2010. אורכב מ-המקור ב-5 ביוני 2011. {{cite news}}:  (עזרה)
↑  "Who We Are". Conservative Friends of Poland. אורכב מ-המקור ב-3 בנובמבר 2012. {{cite web}}:  (עזרה)
↑  "Profiles: David Cameron's ministerial line-up". Financial Times. 11 במאי 2015. נבדק ב-9 בפברואר 2017. {{cite news}}:  (עזרה)
↑  "Brown slow to defend bail-out chief". Financial Times. 12 בפברואר 2009. נבדק ב-9 בפברואר 2017. {{cite news}}:  (עזרה)(הקישור אינו פעיל, July 2019)
↑  "Ministerial Appointments". GOV.UK. 14 באוקטובר 2011. {{cite news}}:  (עזרה)
↑  "Orders for 5 March 2014" (PDF). Privy Council Office. ארכיון (PDF) מ-9 בנובמבר 2015. נבדק ב-10 באוקטובר 2022. {{cite web}}:  (עזרה)
↑  "EU vote: Where the cabinet and other MPs stand". BBC News. 22 ביוני 2016. נבדק ב-9 בספטמבר 2019. {{cite news}}:  (עזרה)
↑   ציוץ של Greg Hands ברשת החברתית אקס (טוויטר), 8 בינואר 2019
↑  "PM Theresa May makes more ministerial changes". BBC News. 17 ביולי 2016. נבדק ב-8 ביולי 2019. {{cite news}}:  (עזרה)
↑  "Greg Hands quits as minister over Heathrow expansion". BBC News. 21 ביוני 2018. נבדק ב-8 ביולי 2019. {{cite news}}:  (עזרה)
↑  Hands, Greg (4 ביוני 2019). "I cannot imagine a better prime minister than Jeremy Hunt". The Times. נבדק ב-9 בספטמבר 2019. {{cite news}}:  (עזרה)
↑  "BBC News: Chelsea & Fulham Parliamentary constituency". BBC News. בדצמבר 2019. {{cite web}}:  (עזרה)
↑  "Minister of State for Trade Policy". GOV.UK. 23 בפברואר 2020. נבדק ב-7 במאי 2020. {{cite news}}:  (עזרה)
↑  "Greg Hands named trade minister after Conor Burns sacking". BBC News. 9 באוקטובר 2022. {{cite news}}:  (עזרה)
↑  Muir, Hugh (6 בנובמבר 2008). "Diary". The Guardian. נבדק ב-12 במאי 2022. {{cite web}}:  (עזרה)
↑  Waugh, Paul (17 בינואר 2018). "International Trade Minister Greg Hands Reveals His Son Wept Over Brexit Vote". HuffPost. Oath. נבדק ב-8 ביולי 2019. {{cite web}}:  (עזרה)
↑   ציוץ של Greg Hands ברשת החברתית אקס (טוויטר), 19 באוקטובר 2017
↑  "40th Anniversary Celebration". PLYMOUTH ARGYLE SUPPORTERS ASSOCIATION LONDON BRANCH. 27 בנובמבר 2016. נבדק ב-9 באפריל 2020. {{cite web}}:  (עזרה)
↑  McGuinness, Alan (17 באפריל 2020). "Coronavirus: Government minister Greg Hands reveals father's death linked to COVID-19". Sky News. נבדק ב-12 במאי 2020. {{cite news}}:  (עזרה)
| --- | --- |
בקרת זהויות :  UKPARL: 7Tsbxzkf 
הנדס נפגש עם שר האוצר של טורקמניסטן, בתיר בזרוב, בלונדון ב-22 בינואר 2018
בלו נוט

ערך זה עוסק במונח מוזיקלי. אם התכוונתם למשמעות אחרת, ראו .
בלו נוט (מאנגלית: Blue Note בתרגום מילולי תו עצוב) מתייחס לרוב לתו המתווסף לסולם פנטטוני, בבלוז, ג'אז ורוק. התו הוא הנמכה של כל אחת הדרגות, בכל סולם, אך ברוב המוחלט של המקרים השם בלו נוט מתייחס לדרגה החמישית המונמכת של סולם מינורי, שהיא הדרגה הרביעית המוגבהת בסולם מינור פנטטוני.